Perpignan
Perpignan (katalounesch Perpinyà) ass d'Haaptstad vum südfranséischen Departement Pyrénées-Orientales an der Regioun Occitanie. Se huet 117.000 Awunner (2004).

D'Stad läit am Golfe du Lion, engem Deel vum Mëttelmier, un der franséischer Autobunn A9 (E15), ronn 70 km südlech vun Narbonne an 30 km nërdlech vun der spuenescher Grenz. Nordëstlech vun der Stad läit de Fluchafen Aeroport Perpignan-Rivesaltes, deen all Joer vu 700.000 Passagéier benotzt gëtt.

Perpignan huet och eng Universitéit an ass gekennzeechent duerch vill historesch Gebaier, besonnesch am gotesche Stil gebaut. Perpignan ass och e kommerziellen Zenter, bekannt fir den Handel mat Wäin a landwirtschaftleche Produkter.

2008 krut Perpignan de Label « Ville Internet @@@@@ ».

Biller

Um Spaweck 

 Stadhaus vu Perpignan
 Universitéit Perpignan

Uertschaften am Arrondissement Perpignan
Gemengen am Arrondissement Perpignan
Stied am Departement Pyrénées-Orientales
Groussstied a Frankräich
Internetstied a Frankräich
Etappestied vum Tour de France